**NM-135** var en norsk stormpanservogn som ble brukt fra begynnelsen av 1980-tallet fram til innføringen av CV9030N fra Hägglunds rundt 1999. NM-135 var en ombygd M113 hvor selve endringen i hovedsak var et tårn montert på høyre side. Tårnet er skytterens plass, som bemannet en 20 x 139 mm Rheinmetall mk20 maskinkanon.

Teknisk
-------

Hærens stormpanservogn NM-135 på Forsvarsmuseet i Oslo. Kjøretøyet er en ombygd M113, et amerikansk beltegående, pansret personellkjøretøy fra 1950-årene, påmontert tårn med en maskinkanon og et MG-3 maskingevær. Vogna er 5,1 meter lang, veier 12,3 tonn og tar elleve personer. Foto: 2020 
Tårnet var kontrollert med håndkraft. Det var en roterende spake for høyderetting, og en spake for retting i side. For ekstra rask sideretting kunne skytteren kople inn et utvekslingsgir ved hjelp av en fotpedal. Våpnene ble avfyrt elektromekanisk. Avfyringskontrollen satt på spaken for høyderetting, to fjærbelastede knapper, hvor skytteren kunne velge mellom kanon eller mitraljøse. Skulle man oppleve feil på strømforsyningen i vogna, hadde skytter fortsatt mulighet til å skyte med kanonen ved hjelp av et mekanisk avtrekk plassert på gulvet, såkalt fotavtrekk. Siktet ga en forstørrelse på 15x, men hadde ingen nattkapasitet eller termisk kapasitet. Kontrollpanel for røykkastere var montert på veggen foran skytter, mens bryter for LYRAN var montert ved vognkommandørens (VK) plass.

Maskinkanonen var opprinnelig brukt som luftvernkanon, med skuddtakt på 900 skudd per minutt. I tillegg var vognen bestykket med en koaksial mitraljøse (basert på MG-3), en 71 mm LYRAN bombekaster som ble brukt til lysgranater, samt seks utskytingsrør for røykgranater.

* NM135 Stormpanservogn 1981–2009 foran Forsvarsmuseet på Akershus festning i Oslo  Foto: Forsvarsmuseet 2022NM135 Stormpanservogn 1981–2009 foran Forsvarsmuseet på Akershus festning i Oslo  Foto: Forsvarsmuseet 2022
* Foto: Forsvarsmuseet 2020 Foto: Forsvarsmuseet 2020
* Foto: Forsvarsmuseet 2020 Foto: Forsvarsmuseet 2020

I bruk
------

Bak i vogna finner man stridsrommet, som på en vanlig M 113, hvor det var tiltenkt plass til et fotlag på åtte infanterister. Tiltenkt, fordi det strengt tatt ikke var plass til åtte mann klar til strid, med alt utstyr og våpen. Her satt PV-gjengen, tre mann, MG-gjengen, tre mann, nestlagføreren og reserve vognkommandør – som tok over som vognkommandør på vogna, når fotlaget satt av. Da gikk altså vognkommandøren over i en lagførerrolle på bakken, og vogna kunne således operere uavhengig av fotlaget. Oppsettingsplan for fotlaget kan for øvrig være ulik fra vogn til vogn, alt etter troppsjefs ønsker, eller gjeldende Krigsoppsettingsplan (KOP).

Merk for øvrig forskjellen til dagens måte å operere på med CV 90, hvor vognkommandøren er fast, og man har egen fotlagfører som sitter av sammen med fotlaget.

* En norsk M113 med mineryddingsutstyr ved Kandahar internasjonale lufthavn i Afghanistan under Operation Enduring Freedom Foto: Charles G. Grow, 2002En norsk M113 med mineryddingsutstyr ved Kandahar internasjonale lufthavn i Afghanistan under *Operation Enduring Freedom* Foto: Charles G. Grow, 2002
* Ildledervogn fra Batteri Olga Foto: 2010Ildledervogn fra Batteri Olga Foto: 2010
* En M113 fra Panserbataljonen i Brigade Nord under øvelsen Cold Challenge 2011 Foto: Tobias TofteEn M113 fra Panserbataljonen i Brigade Nord under øvelsen *Cold Challenge 2011* Foto: Tobias Tofte

Referanser
----------

1. ↑

Eksterne lenker
---------------

* (en) NM135 – kategori av bilder, video eller lyd på Commons